Το σπίτι ήταν ακριβώς όπως φαίνεται στις εικόνες, καθαρό, με άνετα κρεβάτια, σε ωραία περιοχή, αν και πολύ ανηφορικά (15 λεπτά από την παραλία με τα πόδια και με ιδιαίτερα δύσκολο παρκάρισμα). Παρ'όλα αυτά όμως η εμπειρία μας δεν ήταν ιδιαίτερα ικανοποιητική. Από την πρώτη κιόλας μέρα αντιμετωπίσαμε 2 πρόβληματα, τα οποία και επικοινωνήσαμε απευθείας στον διαχειριστή του σπιτιού. Το check in έγινε Σάββατο και το πρόβλημα επιλύθηκε την Πέμπτη, ιδιαίτερα αργοπορημένα κατά την γνώμη μας. Το πρόβλημα ήταν ότι φτάνοντας στο σπίτι δεν δούλευε η τηλεόραση, αργότερα βέβαια μάθαμε ότι υπάρχει πρόβλημα σε ολόκληρο το κτίριο, το οποίο και θα επιλυόταν, οπότε δεν ήταν θέμα διαχειριστή. Το δεύτερο ήταν ότι στο σπίτι υπήρχαν ιδιαίτερα ελλιπή σερβίτσια για φαγητό και νερό για 2 άτομα που είμασταν (π.χ. 2 μόλις πιάτα, 2 κούπες, 1 ποτήρι κρασιού, 1 κουτάλι και κανένα ποτήρι για νερό) και τελικά παραλάβαμε επιπλέον την Πέμπτη μετά από ανταλλαγή αρκετών μηνυμάτων και τηλεφωνημάτων. Οι προσπάθειες έγιναν, απλά είχε ήδη περάσει παραπάνω από το μισό της διαμονής μας. Το σπίτι ήταν ικανοποιητικό και σε καλή τιμή, η επικοινωνία όμως όχι.